Marli van Breda terug by skool | Maroela Media
Marli van Breda terug by skool
Marli van Breda. Foto: Facebook
Marli van Breda (16), een van die oorlewendes van die Stellenbosch-bylaanval, het teruggekeer skool toe.
Ben Rootman, die familie se woordvoerder, het Maandag aan Maroela Media bevestig dat Marli nou weer heeltyds by Somerset Kollege ingeskakel het. Dit kom nadat sy vir 'n tydperk net haar vriende vir kort tye by die skool besoek het.
"Die hele ding vorm deel van die sosialiseringsproses om haar in die samelewing te integreer," het Rootman gesê. "Dit is verblydend om te sien hoe goed sy herstel het en hoe sy stappe neem om haar lewe weer bymekaar te kry en net weer 'n normale 16-jarige te wees. Dit herstelproses sal nog 'n hele ruk neem, maar Marli is baie positief en dit gaan baie goed met haar."
Die Van Breda-gesin is einde Januarie in hul huis op die De Zalze-landgoed buite Stellenbosch aangeval. Martin van Breda (55), sy vrou, Theresa (54), en hul seun Rudi (22) het aan hul beserings beswyk. Marli is ernstig beseer in die aanval en haar broer Henri (20) het ligte beserings opgedoen.
Die polisie swyg egter steeds oor die ondersoek na die bylmoorde en wil steeds geen nuwe inligting bekendmaak nie. Konst. Noloyiso Rwexana, polisiewoordvoerder, het Maandagoggend gesê daar is geen nuwe verwikkelinge nie en die ondersoek gaan steeds voort.
Velekhaya Mgobhozi, woordvoerder van die NVG, kon nie Maandag vir kommentaar bereik word nie.
Video: Maak 'n wipplank-kers
Ná 4 jaar steeds geen teken van jong man
Dis nou sommer goeie nuus van Marli.
Mag sy ook toegelaat word om uit die kalklig te verdwyn want ook dit sal haar op die pad plaas van die meisie wat sy veronderstel is om te wees .
Sterkte aan jou Marli en diegene wat omsien na jou veral ons hemelse Vader.
Het die polisie haar nog nie ondervra nie? Sy sal mos weet wat gebeur het.
Annetjie Gouws · 4 jaar gelede
Sterkte vir jou Marli,mag die Hemelse Vader jou dra,, vertrou op hom hy sal jou altyd bystaan. Voorspoed vorentoe.
Verna Marais · 4 jaar gelede
Ek hoop net dat Marli heeltyd opgepas word. Die moordenaar is nog op vrye voet en besef dat sy enige dag sal kan onthou wat gebeur het. Maw sy is n bedreiging vir die moordenaar. Hy sal haar dalk permanent wil stil he!!!